CELEX: 62007TN0446
Language: el
Date: 2007-12-07 00:00:00
Title: Υπόθεση T-446/07: Προσφυγή της 7ης Δεκεμβρίου 2007 , Royal Appliance International κατά ΓΕΕΑ — BSH Bosch und Siemens Hausgeräte (Centrixx)

9.2.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 37/30
            
         Προσφυγή της 7ης Δεκεμβρίου 2007, Royal Appliance International κατά ΓΕΕΑ — BSH Bosch und Siemens Hausgeräte (Centrixx)
   (Υπόθεση T-446/07)
   (2008/C 37/47)
   Γλώσσα του δικογράφου της προσφυγής: η γερμανική
   Διάδικοι
   
      Προσφεύγουσα: Royal Appliance International GmbH (Hilden, Γερμανία) (εκπρόσωποι: K.-J. Michaeli και M. Schork, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: BSH Bosch und Siemens Hausgeräte GmbH (Μόναχο, Γερμανία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του τετάρτου τμήματος προσφυγών του ΓΕΕΑ της 3ης Οκτωβρίου 2007 στην υπόθεση R 572/ 2006-4,
            
         
               —
            
            
               να καταδικάσει το καθού στα δικαστικά έξοδα, περιλαμβανομένων και των εξόδων της προσφεύγουσας.
            
         Ισχυρισμοί και κύρια επιχειρήματα
   
      Αιτούσα την καταχώριση κοινοτικού σήματος: Η προσφεύγουσα.
   
      Σήμα προς καταχώριση: Το λεκτικό σήμα «Centrixx» για προϊόντα της κλάσης 7 (αίτηση υπ' αριθ. 3 016 227).
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: BSH Bosch und Siemens Hausgeräte GmbH.
   
      Αντιταχθέν δικαίωμα επί σήματος ή σημείου: Το γερμανικό λεκτικό σήμα «sensixx» για προϊόντα της κλάσης 7 (αριθ. 30 244 090).
   
      Απόφαση του τμήματος ανακοπών: Απόρριψη της ανακοπής.
   
      Απόφαση του τμήματος προσφυγών: Ακύρωση της απόφασης του τμήματος ανακοπών και απόρριψη της αίτησης καταχώρισης.
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β', του κανονισμού (ΕΚ) 40/94 (1), διότι το τμήμα προσφυγών δεν εφάρμοσε ορθά τις αρχές που έχουν διαμορφωθεί με τη νομολογία των κοινοτικών δικαιοδοτικών οργάνων σχετικά με την εκτίμηση του κινδύνου σύγχυσης.
   
      (1)  Κανονισμός (ΕΚ) 40/94 του Συμβουλίου, της 20ής Δεκεμβρίου 1993, για το κοινοτικό σήμα (ΕΕ 1994, L 11, σ. 1).